Promontorium bonae spei. 391 



De hac specie vix aliud habeo quod addam, nisi quod 

 usque in Moldaviam et Valachiam ac Hungariam sit dispersa; 

 et quod ingentes greges earum usque 10,000 simul pascan- 

 tur. Hieme a venatoribus in convalles alta nive obrutas 

 compulsae facile conficiuntur contis. Feminae excornes. 



285. (16) Antelope rupicapra. 



Antelope cornibus teretibus, nudis, atris, rectis, erectis, 

 apice uncinatis. Sinu post cornua, et genubus fasciculo pi- 

 loso. Recte clariss. Pallas mea quidem opinione Rupica- 

 pram inter Antelopas militare iussit: et sunt argumenta pro 

 hac opinione facientia; id certum, Rupicapram Capras et 

 Antelopas connectere. Uterque sexus cornutus. 



286. (17) Antelope glauca (*). 



Antelope cornibus teretibus, annulatis, arcuatis, apice 

 nudis, rectis, nigris. 



Belgae Prom. b. spei incolae, hanc Antelopen Capram 

 coeruleam appellant, et raro inveniri in interioribus Africae 

 asserunt. Dum vivit pilos corporis ita disponit ut color 

 coerulescens multo saturatior appareat et similitudinem ha- 

 beat panni sericei villosi rasilis {yelvet Angl. velours Gall.) 

 verum necato animali pili concidunt et multo pallidiorem 

 glaucum colorem faciunt, vel potius glauco - cinereum. Ca- 

 put et linea dorsi nigricant. Abdomen, pedes, macula 

 sub oculis, et caudae apex alba. Uterque sexus cornutus. 

 Magnitudine Cervum Damam excedente. 



Kolbius videtur errare, dum huic Antelopae tribuit 

 barbam. 



(*) Ant. leucophaea Pall. 



